**Sara Yasmina Chafak** (s. 25. lokakuuta 1990 Helsinki) on suomalainen malli, näyttelijä, kokki, somevaikuttaja sekä vuoden 2012 Miss Suomi. Hänet valittiin Miss Suomeksi 29. tammikuuta 2012. Yläasteen jälkeen Chafak opiskeli kokiksi.

Televisioesiintymiset
---------------------

Syksyllä 2013 Chafak osallistui Nelosen esittämään *Dancing on Ice* -jäätanssiohjelmaan parinaan taitoluistelija Sasha Palomäki. He sijoittuivat kisassa kolmanneksi. Toukokuussa 2014 Fox-kanavalla alettiin esittää Chafakin juontamaa kokkiohjelmaa. Vuonna 2014 Chafak oli mukana *Neljän tähden talkoot* sekä *Neljän tähden illallinen* -ohjelmissa. Helmikuussa 2016 Chafak näytteli suomalaistuotetussa *Fate*-nimisessä lyhytelokuvassa, jota on kuvattu Oulussa ja Los Angelesissa. Chafak oli mukana Nelonen-kanavan esittämässä *Selviytyjät Suomi* -tosi-tv-sarjassa, joka kuvattiin vuonna 2017. Chafak osallistui myös Nelosen *Farmi Suomi* -tosi-tv-sarjaan, joka kuvattiin vuonna 2019. Chafak on vieraillut *Possessa* viisi kertaa. Vuonna 2019 esitettiin *Fort Boyardin* neljäs kausi, jossa Chafak edusti keltaista tiimiä yhdessä Monika Lindemanin ja Jeffrey Lawmanin kanssa. Chafakilla on pieni sivurooli *Tuntematon sotilas* -elokuvassa. Vuonna 2020 Sara osallistui *Masked Singer Suomi* -ohjelmaan Dragonina. Chafak osallistuu keväällä 2022 Nelosella ja Ruutu-suoratoistopalvelussa alkavaan tosi-tv-ohjelmaan *Erikoisjoukot*.

Opiskelu
--------

Chafak opiskeli kansainvälistä markkinointia virolaisessa Estonian Business Schoolissa englannin kielellä. Heinäkuussa 2014 Chafak esiintyi JVG:n musiikkivideolla. Chafakia on koulukiusattu lapsena. Kokkikoulun aikana Chafak teki harjoittelut helsinkiläisissä hienostoravintoloissa, mutta kokkikoulun jälkeen Chafak työskenteli kahvilassa

Yksityiselämä
-------------

Chafakin isä on marokkolaistaustainen. Hänellä on kolme veljeä ja yksi sisko. Chafakin ja Tuomas Varesvuon 14-vuotinen suhde päättyi eroon vuonna 2019.  Sen jälkeen Chafak asui avoliitossa jääkiekkoilija Jeffrey Lawmanin kanssa, josta hän erosi elokuussa 2023.

Chafak tuomittiin helmikuussa 2023 rattijuopumuksesta 55 päiväsakkoon. Hänet oli pysäytetty elokuussa 2022 kolmostiellä Lempäälässä, ja tarkkuusmittauksessa promillemäärä oli ollut 0,75. Chafak on aikaisemmin joutunut ajokieltoon kesällä 2021 ylinopeuden takia ja myös vuoden 2020 lopulla, koska hän oli unohtanut toimittaa Liikenne- ja viestintävirastolle "muutamia todistuksia". Hän seurusteli some-alalla toimivan Jeffrey Lawmanin kanssa 2020–2023.

Instagram-kohu
--------------

Lokakuussa 2020 Chafak aiheutti somekohun julkaisemalla omalla Instagram-tilillään kuvia, joihin hän ei ollut kysynyt kuvaajien lupia tai merkinnyt kuvien alkuperäisiä julkaisijoita.

Lähteet
-------

1. ↑  Jasmin Määttä: Yksityiselämänsä mysteerinä pitävä Sara Chafak raottaa salaista arkkuaan – paljastaa nyt syyn sille, miksi matkustelee usein *mtvuutiset.fi*.  30.3.2020. Viitattu 28.4.2020.
2. ↑  Sara Chafak, 28, teki radikaalin elämänmuutoksen: muutti äidin helmoista omilleen – "Ihmiset supisevat jatkuvasti" *www.iltalehti.fi*. Viitattu 28.4.2020.
3. ↑  Julkkiskaunotar Sara Chafak työskenteli kokkina ennen kruunaamistaan Miss Suomeksi – aikoo vielä palata vanhaan ammattiinsa *Ilta Sanomat*.  6.1.2019. Viitattu 28.4.2020.
4. ↑  Dancing on Ice: Sara Chafak Nelonen.fi. Viitattu 16.12.2013.
5. ↑  foxtv.fi: Sara Chafak suolasta sahramiin alkaa 12.5. (Arkistoitu – Internet Archive)
6. ↑  Sara Chafak sai roolin Hollywood-elokuvasta!  18.2.2016. Ilta-Sanomat.  Arkistoitu 21.2.2016. Viitattu 21.2.2016.
7. ↑  Ilona Vehmas: Sara Chafakille rooli prinssi Rami Jaberin lyhytelokuvasta - Sara IS:lle "I am happy." *Iltalehti*.  18.2.2016. Viitattu 6.3.2016.
8. ↑  Selviytyjät Suomi *Ruutu*. Viitattu 9.3.2018.
9. ↑  Dragon poisti maskinsa Masked Singer -ohjelmassa – peppu paljasti laulajan *mtvuutiset.fi*.  28.3.2020. Viitattu 11.5.2020.
10. ↑  Erikoisjoukot on Suomen tv-historian rankin kilpailu – nämä julkkikset osallistuvat *www.iltalehti.fi*. Viitattu 26.4.2022.
11. ↑  Julkkiskaunotar Sara Chafak työskenteli kokkina ennen kruunaamistaan Miss Suomeksi – aikoo vielä palata vanhaan ammattiinsa *Ilta Sanomat*.  6.1.2019. Viitattu 28.4.2020.
12. ↑  kotimaa Teksti: Petri Voutilainen | Kuvat: Seiskan arkisto: Salattu ero paljastui! Sara Chafak vietti kylpyläloman miljonäärin kanssa! | Seiska *Seiska.fi*.  4.7.2019. Viitattu 3.8.2023.
13. ↑  Sara Chafak ja Jeffrey Lawman: Ero! *www.iltalehti.fi*. Viitattu 17.8.2023.
14. ↑  IS: Sara Chafak kärähti rattijuopumuksesta *Iltalehti*.  17.2.2023. Viitattu 17.2.2023.
15. ↑  Sara Chafak jäi kiinni rattijuopumuksesta *Ilta-Sanomat*.  17.2.2023. Viitattu 17.2.2023.
16. ↑
17. ↑  Sara Chafak nostatti some-myrskyn: Kuvat paljastuivat muiden ottamiksi – juustokakkuotos onkin Yhdysvalloista, ei Helsingistä *iltalehti.fi*.  14.10.2020. Viitattu 18.10.2020.



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ritva

 |

 |